钦定古今图书集成/历象汇编/历法典/第074卷 > 章俊卿考索 > 日月度法
## 钦定古今图书集成/历象汇编/历法典/第074卷 > 章俊卿考索 > 日月度法

《书蔡氏传》“四分之一。”史书曰：“日法四分日之一，便是
天度四分度之一”，盖在天为度，在历为日故也。九百
四十分日之二百三十五，日法有四分日之一，又有
九百四十分日之二百三十五，其实一也。盖四个二
百三十五，恰好是九百四十，故二百三十五便是九
百四十四分之一也。月一日不及日十三度十九分
“度之七；日法有九百四十分，而月一日不及日十三
度十九分度之七。”大抵日法九百四十分之七十六，
月不及日一度；日法之四分，月不及日十九分度之
七分，故七十六分月不及日一度，七百六十分不及
十度，又一百五十二分不及二度。七百六十与一百
五十二，共是九百十二。九百四十除“九百十二有二
十八分，在四七二十八恰好退得十九分度之七，无
欠无馀。月一日不及天十三度十九分度之七，是月
一日实行三百五十一度七十六分度之六十七也。
月二十九日九百四十分日之四百九十九而与日
会，月一日不及日十三度十九分度之七，二十九日
当得全度三百四十”八馀分之积，又得二百单三分。
如月法十九而一度百九十分得十度。不尽十三分，
通前共得三百五十八度。十九分度之十三，又有九
百四十分日之四百九十九未算。大抵天有四分度
之一，月有十九分度之七。以四乘十九，是七十六则
九百四十分日之四分，月不及日。十九分度之一分，
九百四十分日之七十六，月不及日一度。此四百九
十九分，每以七十六分，月退一度，得一度不尽四十
三分。及于此四十三分内，先除十九分还天度四分
度之一外，又有二十四分在六四二十四月，又不及
日十九分度之六分。以此六度六分，合前三百五十
八度十三分，共是三百六十五度，加以先除四分度
之一，则“无欠无馀”矣。〈零分十三与六共成十九恰好凑成一度全〉